**ОҚУ МАТЕРИАЛДАРЫН ТИІМДІ ИГЕРТУ**

***Əділханова Ж.С., Ибраимова Ж.Т.***

*Əл-Фараби атындағы ҚазҰУ*

Еліміз егемендікке қол жеткізгеннен кейінгі уақытта Əл Фараби атындағы Қазақ ұлттық

университеті жоғары оқу орнына дейінгі білім беру факультетінде шетел азаматтарына арналған

қазақ тілі пəнін оқыту əдістемесі оң бағыт алып, дамудың қарқынды жолына бет бұрды. Кеңес

210

уақытынан бері бұл оқу орны – мемлекеттік тілімізді елімізге келіп жатқан шетелдік азаматтарға,

сондай-ақ, шетелдік қандас бауырларымызға тіл үйретудегі соны ізденістерді меңгертудің орталығы

болып қалыптасты. Олай дейтініміз – қазақ тілін өз ұлтымыздың өкілдеріне дұрыс сөйлеуді, ойын

дұрыс жеткізе білуді үйретудің өзі басты мəселе боп тұрған шақта, қазақ тілін екінші тіл ретінде өзге

ұлт өкілдеріне меңгерту туралы ол кезде əлі қолға да алына қоймаған еді. Қоғамымыздағы осы мəселе

факультетіміздің оқытушы-профессорларының ізденістері арқасында тіл меңгертудің инновациялық

əдістемелері бірталай жинақталды.Əсіресе, адам дүниетанымының кілті, ойлаудың формасы, қарым-

қатынасының ең басты құралы ана тілі болғандықтан, білім беру салаларындағы қазақ тілінің

атқарар қызметі ерекше болмақ. Сондықтан жаңа кезеңнің талабына сай, мемлекеттік тілді

меңгертудің басты мақсаты – қазақ тілінің қоғамдық əлеуметтік мəнін түсінген, тілдің қызметін

жүйелі меңгерген, коммуникативтік компетенциясы, қарым-қатынас жасау біліктілігі дамыған

шəкірт тəрбиелеп шығару. Ал ол шəкірт өзге ұлт өкілі немесе шетелден келген қазақ баласы

болса, бұл міндеттің жүгі екі еселене түсері түсінікті. Олай дейтініміз – еліміз көпұлтты

мемлекет, сырттан оқу мақсатымен, кəсіп игеру жолында көптеген шетелдік азаматтар келіп, бүгінгі

күні қазақ тілін игеруге деген құлшыныстарын байқатып отыр. Мұның сыртында мемлекеттік

бағдарламамен келіп білім алып жатқан жыл сайынға жүзден аса Ауған Ислам елінен келіп , білім

алып жатқан жастарды қосыңыз. Осында кең ауқымды дəрісханаларға қазақ тілін аз уақытта жəне

сапалы үйретудің тиімді əдіс-тəсілдері жинақталып, даму үстінде.

«Қалай оқыту керек?» дейтін дəстүрлі дидактикалық сұрақ заңды түрде оқыту əдісінің

категориясын шығарады. Əдіс -жоспарланған мақсат пен соңғы нəтиженің арасын байланыстыратын

оқу процесінің өзегі болып табылады. Оның жүйедегі айқындаушы рөлін «мақсат – мазмұн –

форма – оқыту əдісінің құралдары» көрсетеді.Əдіс – табиғат құбылысын жəне əлеуметтік өмірдің

жағдайын зерттеу немесе таным жолы, құбылыстарды оқып білу жолдарын, əдіснамалық теория

танымы мен шындықты зерттейтін тəсіл. Философия əдісті белгілі түрде іс-əрекетті ретке келтіретін,

мақсатқа жету тəсілі ретінде қарастырады.

Педагогтер оқыту əдісі туралы түсінікті əр түрлі етіп дəлелдеді. Біреулері оны «танымды басқаға

беру əдісі» (Д.И.Тихомиров) немесе мұғалімнің іс-əрекеті мен əдіс-тəсілі (Н.В.Ельницкий) деп

қарастырса, С.А.Ананьев оқыту əдісін «білім беру тəсілдерінің үйлестіру жиынтығы» деп көрсетеді.

Оқу-танымдық іс-əрекетіне сəйкес оқыту əдісі құбылыстың мəнін танып білудегі əдіс-тəсілі

ретінде қарастырады. Осы түсініктегі əр түрлі дефиницияларды негізге ала отырып, мынадай

тоқтамға келеміз: оқыту əдісі – бұл оқушы мен оқытушы арасындағы жүйелі, өзара байланысқан

білім мазмұнын меңгеруге арналған іс-əрекет жүйесі.

Оқыту əдістері – тарихи категория, олар білім беру мазмұны мен мақсатының ауысуына

байланысты өзгереді.

Егер нақтылап айтар болсақ, оқыту əдістемесі мына мəселелерді қамтиды: 1. мақсаттары ( не

үшін оқыту керек?), 2.мазмұны ( нені оқыту керек?), 3.ұйымдастырылуы (қалай оқыту керек?),

4.құралдары (ненің көмегімен оқыту керек?), 5.оқыту \_\_\_\_\_\_\_\_\_\_кезінде шəкірттердің білімді меңгеру деңгейі,

ақыл-ойының дамуы мен тəрбиеленуі арасындағы ұштасу мəселесі дұрыс жолға қойылған ба?

Бұл мəселелер – барлық педагогтердің күнделікті алдына тұратын басты мəселесі. Оқытушы-

лардың алдында тұрған міндет бұдан да зор жауапкершілікті талап етеді. Олардың күнделікті

сабақтарында қарастыратыны мына мəселелерл болуы керек: 1. оқыту материалдарының ішіндегі ең

тиімдісі не? 2. оқытудың неғұрлым пайдалы, үнемді жəне тиімді əдістері мен тəсілдері (оқытылатын

материалдың ерекшеліктері мен шəкірттер құрамының психофизиологиялық ерекшеліктеріне

байланысты əр түрлі жағдайда қолданылатын əдіс-тəсіл варианттарын) зерттеу жəне сипаттау; 3.

қазақ тілі пəнінен жүйесі нақты белгіленген білім көлемін шəкірттердің ойдағыдай игеру шарттары

туралы мəселелерді талдап шешу, яғни материалды дəл қабылдаудың, айқын түсінудің, оны

практикада қолдана білудің шарттары туралы мəселелерді талдау.

Осы бағытта өз тəжірибемнен бір ғана сабақтың үлгісін айтып өтсем болады. Мəселен, қытай

мектебін бітіріп келген шəкірттерге тілді меңгертуде қазақ тілі сабағындағы «Септік жалғаулары»

тақырыбы өте маңызды тақырыптардың бірі. Оны дұрыс түсіндірудің, өмірде дұрыс қолданудың

маңызы өте зор. Өйткені септіктер зат есімдерді етістікпен байланыстырып (ілік септігінен басқасы),

ойды толықтыратын жалғаулар.

Мəселен, мынадай слайдтар :

КІМ? – зат есім+( СЕПТІК жалғауы) – ЕТІСТІК

Асқар мұражай+ға келді.

Ұстаз мəтін+ді түсіндірді.

211

Тыңдаушы əр септіктің мағынасын түсіне отырып, қолданысқа түсіреді: барыс септігі бағытты

көрсетеді: *дəрісхана****ға*** *бардым, базар****ға*** *келдім****.***(кімге, неге, қайда?), табыс септігі: *досым****ды*** *күттім****,***

*қалам****ды*** *алдым****,*** (нені, кімді?), жатыс септігі – менің *кітаб****ым*** *үстелде жатыр, ақшам банкі****де***

*жатыр* (кімде, неде, қайда?), шығыс септігі- шығып келемін: *ауыл****дан келдім****, қала****дан*** *шықтым****,***

*əкем****нен*** *алдым* (кімнен, неден, қайдан?),көмектес септігі- *əкем****мен*** *сөйлестім, ұстаз****бен***

*хабарластым, досым****мен*** *бірге театрға бардым* (кіммен, немен?).

Мұндағы оқытушы баса түсіндіретін мəселе кез келген етістіктер барлық септік жалғауларына

жалғана бермейтіндігі. Мəселен,

БАРЫС септігінен соң келетін етістіктер мыналар: *келді, барды, қарады, кірді, қайтты, айтты,*

*түсіндірді, қойды, т.б.*

ТАБЫС септігінен соң келетін етістіктер: *ал, оқы, тазала, жаз, сүрт, жап, бер, тыңда, т.б,* Сол

сияқты барлық септіктерді жекелеп өткенде олардың қызметі, мағынасы анықталады да, олардың

қолданысы есте сақталады. Ол үшін етістіктің сөздігін жазып, мағыналарын зат есімдермен

тіркестіріп түсініп алу керек. Мағынасын түсінген сөздерді жатқа білген соң, кез-келген жерде осы

үлгіде қолданысқа түсіре береді. Осы мақсаттан туындайтын міндеттер:

– Септік жалғауларын жəне етістіктің мəнін өзара байланысы мен ерекшеліктерін тану арқылы

тілдік машықтарын арттыру.

– Тіл үйренушілердің логикалық ойлау деңгейін шыңдау.(қалай, қай жерде қолдана білу

керектігін ойланту)

– Күнделікті қарым-қатынас тілінде алған білімдерін пайдалана білуге баулу;

Осы мəселелерді екшеп алып оқытушы тілді меңгертудің сөздік əдіс, көрнекілік əдіс, зерттеу

əдісі, практикалық əдісітерінің бəрі де тіл үйретуде пайдалы.

Сонымен, қазақ тілін сапалы оқыту əдістемесі – оның мазмұны мен принциптері, əдістері мен

тəсілдері туралы жəне дəрісханада берілетін білім, дағды, білік мөлшерін белгілеп, оны игертудің

жолдары, шарттары туралы ғылым деп білгеніміз дұрыс.

**Əдебиеттер**

1. Қадашева Қ. Қазақ тілін оқыту əдістемесі. Алматы: Мұрагер, 2005.

2. «Білім жəне ғылым» журналы, 2011.\_\_